Diari Oficial de la Generalitat Valenciana


Sumari del DOGV 3961, del 16-03-2001 (2001/2367)

Resolució de 28 de febrer de 2001, del president executiu de l'Agència Valenciana del Turisme, per la qual s'aproven els programes d'actuació de l'Agència per a l'any 2001 i es fan públics els programes de suport al sector turístic.
----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3961

Data del DOGV
:   16-03-2001

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2001/2367


Data del document
:   28-02-2001

Organisme emissor
:   Agència Valenciana del Turisme

Tipus de document
:   Resolució

Descriptors 

:   * Agència Valenciana del Turisme
    * suport econòmic
    * programa d'actuació
    * turisme
    * ajuda pública

Resolució de 28 de febrer de 2001, del president executiu de l'Agència Valenciana del Turisme, per la qual s'aproven els programes d'actuació de l'Agència per a l'any 2001 i es fan públics els programes de suport al sector turístic. [2001/2367]
  
D'acord amb el que disposa l'article 6.2 d) del Decret 45/1996, de 25 de març, del Govern Valencià, pel qual s'aprova el Reglament de l'Agència Valenciana del Turisme, el Comité de Direcció d'aquesta en la sessió de data 26 de febrer de 2001, va acordar proposar al president executiu l'aprovació dels programes d'actuació de l'Agència per a l'exercici 2001.
  
A la vista de la proposta formulada pel Comité de Direcció i en virtut del que disposa l'article 5.2 b) del Decret 45/1996 mencionat, de 25 de març, resolc:
  
Article 1
  
Aprovar els programes d'actuació de l'Agència Valenciana del Turisme corresponents a l'exercici 2001, d'acord amb la proposta formulada pel Comité de Direcció de l'Agència, en la sessió de 26 de febrer de 2001.
  
Article 2
  
Fer públics els programes d'actuació de l'Agència Valenciana del Turisme corresponents a l'exercici 2001, destinats al suport d'actuacions dutes a terme pel sector turístic.
  
Article 3
  
Els programes d'actuació de l'Agència, que comporten suport directe al sector turístic, són els següents:
  
A) Programa d'incentius a la inversió en empreses turístiques
  
1. Incentius preferents.
  
1.1. Implantació i millora de sistemes de seguretat, de reducció del consum i millor aprofitament de l'aigua i energia, i millora mediambiental en establiments turístics.
  
Iniciativa recolzada:
  
1r) La millora efectiva dels mitjans i sistemes de seguretat que tendeixen a evitar riscos als usuaris per incendis, catàstrofes, robatoris o d'altres tipus, dels establiments turístics beneficiaris dels incentius, de forma que suposen increments substancials en els nivells de seguretat mencionat. S'atendrà especialment l'adaptació a la norma de protecció contra incendis NBE-CPI-96, adaptació a la norma UNE 100-030-94, així com al nou Decret 173/2000, de 5 de desembre, del Govern Valencià (DOGV núm. 3.893)- pel qual s'estableixen les condicions higienicosanitàries que han de reunir els equips de transferència de massa d'aigua en corrents d'aire amb producció d'aerosols-, i la millora de cablatges elèctrics que augmenten substancialment els nivells de seguretat.
  
2n) El millor aprofitament i optimació de l'ús de l'aigua i de l'energia en els establiments turístics beneficiaris dels incentius, de forma que permeta la reducció substancial del consum dels dits recursos, sense minva per a la qualitat i servei oferit al consumidor turístic. Incentivació d'actuacions l'objecte de les quals siga la implantació de sistemes de millora mediambiental, com ara depuració d'aigües residuals, tractament de residus sòlids, sense minva per a la qualitat i servei oferit al consumidor turístic.
  
Aquest programa no atendrà les inversions realitzades en places de nova creació
  
Beneficiaris: els definits amb caràcter general en l'article 4. Huit de la present Resolució.
  
Quantia de l'ajuda: 30%. Fins a 15 milions de pessetes (90.101,21 euros), o bé fins a 20 milions de pessetes (120.202,42 euros), per a les empreses que a data de finalització del termini de presentació de sol·licituds puguen acreditar fefaentment estar en disposició d'alguns dels certificats de qualitat o gestió mediambiental, recolzats dins de la ?Línia de col·laboració a la implantació de sistemes de qualitat i gestió mediambiental en les empreses turístiques- del Departament Qualitur de l'Agència Valenciana del Turisme.
  
Termini de presentació de sol·licituds: fins el 30 d'abril de 2001.
  
1.2 Programa de millora de les condicions d'higiene alimentària en cuines d'hotels, restaurants, cafeteries i bars.
  
Iniciativa recolzada: actuacions en infraestructura el propòsit de les quals siga la millora efectiva de les instal·lacions d'higiene alimentària de les cuines dels dits establiments, tal com forns mixtos (vapor-convecció), cuines suspeses, sotabancs frigorífics, paviment antilliscant, llavamans a pedal, mecanització de portes d'accés, abatedors de temperatura, i altres inversions que tendeixen a aconseguir l'excel·lència en matèria de seguretat alimentària.
  
Aquest programa inclourà les reformes integrals en les cuines dels establiments turístics mencionats en els aspectes anteriorment al·ludits excloent totes aquelles inversions en maquinària industrial d'hostaleria convencional tal com cuines, llavaplats o cambres frigorífiques.
  
Per a ser beneficiaris d'aquestes ajudes, els establiments hauran de justificar la implantació d'un sistema basat en l'APPCC (Anàlisi de Perills i Punts Crítics de Control) segons el RD 2207/1995, de 28 de desembre (BOE de 27.02.96).
  
Aquest programa no atendrà les inversions realitzades en establiments de nova creació.
  
Beneficiaris: empreses propietàries o explotadores d'establiments hotelers, restaurants, cafeteries i bars.
  
Quantia de l'ajuda: percentatge del 25% del cost incentivable, fins a un límit màxim de 5 milions de pessetes (30.050,61 euros), o bé fins a 8 milions de pessetes (48.080, 97 euros), per a les empreses que a data de finalització del termini de presentació de sol·licituds puguen acreditar fefaentment estar en disposició d'alguns dels certificats de qualitat o gestió mediambiental, recolzats dins de la ?Línia de col·laboració a la implantació de sistemes de qualitat i gestió mediambiental en les empreses turístiques- del Departament Qualitur de l'Agència Valenciana del Turisme.
  
Termini de presentació de sol·licituds: fins el 30 d'abril del 2001.
  
1.3. Creació i adequació d'establiments de turisme rural.
  
Iniciativa recolzada: creació i adequació d'establiments de turisme rural, per a acollir-se al Decret 253/1994, de 7 de desembre, (DOGV de 5 de gener de 1995), regulador de l'allotjament turístic rural a la Comunitat Valenciana, en la seua redacció modificada pel Decret 207/1999, de 9 de novembre, (DOGV de 15 de novembre de 1999).
  
Beneficiaris: empreses que pretenguen realitzar inversions relacionades amb la finalitat assenyalada.
  
Quantia de l'ajuda: percentatge variable fins al 25% del cost incentivable, amb un límit màxim de 10 milions de pessetes (60.101,21 euros).
  
Termini de presentació de sol·licituds: fins el 30 d'abril del 2001.
  
1.4. Creació i qualificació d'establiments de turisme de salut.
  
Iniciativa recolzada: creació i modernització d'establiments termals, i altres que, per la seua oferta específica en matèria de turisme de salut, com ara centres d'hidroteràpia i talassoteràpia, responguen a les motivacions i necessitats determinades per la demanda turística.
  
Únicament es primaran aquelles inversions en obra civil, instal·lacions i equipaments relatius al centre de turisme de salut.
  
Beneficiaris: empreses que pretenguen realitzar inversions relacionades amb la finalitat assenyalada.
  
Quantia de l'ajuda: percentatge variable fins al 25% del cost incentivable amb un límit màxim de 10 milions de pessetes (60.101,21 euros).
  
Termini de presentació de sol·licituds: fins el 30 d'abril del 2001.
  
1.5. Millora de les condicions higienicosanitàries de restaurants, cafeteries, bars i campaments de turisme.
  
Iniciativa recolzada: millora efectiva de les instal·lacions higienicosanitàries dels dits establiments, per mitjà d'una innovació d'aquestes que afecte tant l'espai físic (dimensions o decoració), com els complements en aquest ubicats ?depòsits sanitaris, màquines eixugadores, estacions canvia-bolquers ?, que tant repercuteixen en la imatge que perceben els usuaris.
  
Així mateix s'atendran inversions en vitrines o expositors d'aliments refrigerats situats tant en la barra com en qualsevol altra zona que no siga la cuina per a restaurants, cafeteries i bars.
  
Aquest programa no atendrà les inversions realitzades en establiments de nova creació.
  
Beneficiaris: empreses propietàries o explotadores de restaurants, cafeteries, bars i campaments de turisme síties a la Comunitat Valenciana.
  
Quantia de l'ajuda: percentatge del 30% del cost incentivable, fins a un límit màxim de 5 milions de pessetes (30.050,61 euros).
  
Termini de presentació de sol·licituds: fins el 30 d'abril del 2001.
  
1.6. Adaptació a la implantació de l'euro.
  
Iniciativa recolzada: adaptació de mitjans informàtics i de telecomunicacions en establiments turístics, amb la finalitat d'adaptar la seua gestió progressivament a les necessitats derivades de la integració d'Espanya en el procés de la moneda única europea, la qual cosa comportarà una reconversió d'equips per a la seua adaptació a l'euro.
  
Aquest programa no atendrà les inversions realitzades en establiments de nova creació.
  
Aquestes ajudes resultaran incompatibles amb qualssevol altres de les establides en el Pla d'Incentius Preferents, Pla d'Incentius a la Creació i Diversificació de l'oferta Turística.
  
Beneficiaris: els definits amb caràcter general en l'article 4. Huit de la present Resolució.
  
Quantia de l'ajuda: percentatge fins al 20% del cost incentivable, fins a un límit màxim d'un milió de pessetes (6.010,12 euros).
  
Termini de presentació de sol·licituds: fins el 30 d'abril del 2001.
  
1.7- Adequació d'instal·lacions de refrigeració d'hotels.
  
Iniciativa recolzada: adaptació de les instal·lacions de refrigeració ?aire condicionat- dels hotels de tres estrelles, al que estableix el Decret 153/1993 de 17 d'agost del Govern Valencià, regulador dels establiments hotelers de la Comunitat Valenciana, de conformitat amb el que estableix la disposició transitòria primera III.1.
  
Aquest programa no atendrà les inversions realitzades en establiments de nova creació.
  
Beneficiaris: empreses propietàries o explotadores d'establiments hotelers de 3 estrelles, incloses en la disposició transitòria primera III. 1 del citat Decret.
  
Quantia de l'ajuda: percentatge del 25% del cost incentivable amb un límit màxim de 5 milions de pessetes (30.050,61 euros).
  
Termini de presentació de sol·licituds: fins el 30 d'abril del 2001.
  
2. Incentius a la creació i diversificació de l'oferta turística
  
2.1- Creació i adequació d'oferta turística especialitzada vinculada a l'allotjament.
  
Iniciativa recolzada: creació i adequació d'instal·lacions en el recinte de l'establiment per a aconseguir una especialització d'índole esportiva, lúdica, cultural o altres que aporten un notable atractiu per a la demanda, atenent criteris d'interés i estratègia turística, incidint positivament en la competitivitat i qualitat del producte turístic.
  
Beneficiaris: empreses propietàries o explotadores d'establiments hotelers, blocs d'apartaments turístics, campaments de turisme i allotjament rural.
  
Quantia de l'ajuda: percentatge variable fins al 25% del cost incentivable, amb un límit màxim de 10 milions de pessetes (60.101,21 euros).
  
Termini de presentació de sol·licituds: fins el 30 d'abril del 2001.
  
2.2. Creació de nous establiments turístics.
  
Iniciativa recolzada: creació d'oferta turística d'allotjament i restauració en zones deficitàries d'aquestes.
  
Beneficiaris: empreses que pretenguen realitzar inversions relacionades amb la finalitat assenyalada.
  
Quantia de l'ajuda: percentatge variable fins un màxim del 25% del cost incentivable, amb un límit màxim de 10 milions de pessetes (60.101,21 euros).
  
Termini de presentació de sol·licituds: fins el 30 d'abril del 2001.
  
2.3. Programa de creació d'oferta turística complementària.
  
Iniciativa recolzada: promoure l'oferta turística complementària de notori interés per a l'activitat turística.
  
Beneficiaris: empreses que pretenguen realitzar inversions relacionades amb la finalitat assenyalada.
  
Quantia de l'ajuda: percentatge variable fins al 25% del cost incentivable, amb un límit màxim de 10 milions de pessetes (60.101,21 euros).
  
Termini de presentació de sol·licituds: fins el 30 d'abril del 2001.
  
B) Programes d'incentius a la Cooperació i Qualitat.
  
1. Suport a la Cooperació.
  
Iniciativa recolzada: Suport al desenvolupament de la comercialització de les empreses d'allotjament turístic, per mitjà de l'ajuda en la despesa que supose la nova contractació d'un executiu de vendes.
  
Beneficiaris: col·lectius de tres o més empreses d'allotjament turístic, constituïts a l'efecte, l'any en què se sol·licite l'ajuda, en associacions empresarials, societats d'empreses, agrupacions o unions d'empreses, o vinculades entre si a través d'acords o contractes de col·laboració empresarial, sempre que complesquen els següents requisits:
  
- que el total del col·lectiu empresarial sume més de mil places d'allotjament autoritzades.
  
- que inicien un projecte de comercialització que s'estime d'interés per l'Agència Valenciana del Turisme.
  
Aquestes ajudes s'estableixen sota el règim de «mínimis», per la qual cosa l'import d'aquestes no podrà fer que l'import total d'ajudes en règim de «mínimis» que reba l'entitat beneficiària de qualssevol altres organismes, durant un període de tres anys siga superior al límit de 100.000 euros, (64.504.889 PTA).
  
Quantia de l'ajuda: l'ajuda serà de caràcter bianual, i no podrà superar els següents límits:
  
- El 90% del cost de la contractació del personal, amb un límit màxim de tres milions de pessetes (18.030,36 euros), el primer any.
  
- El 45% del cost de la contractació del personal, amb un límit màxim de milió i mig de pessetes (9.015,18 euros) el segon any.
  
La concessió de l'ajuda per al segon any estarà subjecta a l'existència de crèdit pressupostari adequat i suficient i a l'avaluació positiva corresponent a les activitats realitzades que, a tal objecte, s'haurà d'acompanyar a una nova sol·licitud.
  
Termini de presentació de sol·licituds: fins el 30 d'abril del 2001.
  
2. Programa Qualitur d'implantació de l'excel·lència en la gestió de l'empresa turística valenciana.
  
Iniciativa recolzada: desenvolupament de programes d'implantació de sistemes de qualitat que conduesquen a l'obtenció del certificat corresponent de qualitat o de gestió mediambiental.
  
Les ajudes seran de la despesa corrent efectuat per a l'obtenció d'un certificat de cada una de les següents modalitats: a) RZD 3444, b) ISO 14.000, atorgades per entitat oficialment acreditada per ENAC o per entitat nacional acreditadora d'un país membre de la Unió Europea, c) les marques de Qualitat Turístiques sectorials arreplegades en el Pla Integral de Qualitat del Turisme Espanyol i d) aquells sistemes reconeguts per l'Agència Valenciana del Turisme a través del seu departament de Qualitat «Qualitur».
  
Només es contemplaran les justificacions de despesa amb data posterior a la de la sol·licitud d'ajuda, i no es consideraran les justificacions de data posterior a l'obtenció oficial del certificat.
  
Només s'atorgarà l'ajuda en el cas de l'obtenció efectiva del certificat corresponent que s'haurà d'acreditar de manera fefaent davant de l'Agència Valenciana del Turisme, i no es considerarà en cap cas el pagament de l'ajuda sense aquest requisit.
  
Aquestes ajudes s'estableixen sota el règim de «mínimis», per la qual cosa l'import d'aquestes no podrà fer que l'import total d'ajudes en règim de «mínimis» que reba l'entitat beneficiària de qualssevol altres organismes, durant un període de tres anys siga superior al límit de 100.000 euros, (09.003.517 PTA).
  
Beneficiaris: els definits amb caràcter general en l'article 4. Huit de la present Resolució.
  
Quantia de l'ajuda: Fins al 75%, amb un límit de 2 milions de pessetes (12.020,24 euros) per a cada una de les modalitats de certificat reconegut, abans mencionades, si el certificat s'obté per primera vegada. Anàlogament, fins al 50% amb un límit de 500.000 pessetes (3.005,06 euros) si el certificat es renova.
  
Termini de presentació de sol·licituds: fins el 30 d'abril del 2001.
  
Article 4
  
Un. Les sol·licituds de les ajudes que comporten suport directe, assenyalades en l'article tercer anterior, es tramitaran en funció de l'existència en l'expedient de la documentació necessària per a la tramitació d'aquest, i mentre existesca disponibilitat pressupostària adequada i suficient, podent ser resoltes amb caràcter preferent en atenció a l'interés turístic singular del projecte, en relació directa amb l'acompliment dels objectius de l'Agència.
  
Dos. Les sol·licituds corresponents a les ajudes ressenyades en l'apartat A), números 1 i 2 de l'article tercer anterior seran ateses segons el següent ordre de prelació:
  
1r. Incentius preferents.
  
2n. Incentius a la creació i diversificació de l'oferta turística.
  
En cap cas, l'import de l'ajuda de l'Agència Valenciana del Turisme a un establiment, dins dels programes inclosos en l'apartat A mencionat, podrà superar l'import de 30 milions de pessetes (180.303,63 euros) per establiment i any.
  
Tres. Així mateix, les ajudes descrites en l'apartat A), números 1 i 2 de l'article 3r anterior, podran ser concedides, excepcionalment, amb caràcter plurianual, ?de 2 anualitats com a màxim-, a aquells projectes incentivables la finalització dels quals excedesca l'anualitat pressupostària. En aquests casos, hauran de complir-se en l'execució del projecte, les fases inicialment previstes i descrites en la sol·licitud d'ajuda, i quedarà supeditada la total eficàcia de l'ajuda a l'aprovació de la corresponent consignació pressupostària adequada i suficient per a cada exercici.
  
Quatre. No es podrà accedir al règim de programes previstos en l'article anterior d'aquesta resolució, sense estar al corrent de les obligacions fiscals i davant de la Seguretat Social, en els termes establits per l'Ordre de la Conselleria d'Economia i Hisenda de 30 de maig del 1996 (DOGV 2.775 de 21 de juny).
  
Cinc. Les ajudes contemplades en l'article tercer anterior es concediran en el marc del que disposa el Decret 9/2000, de 25 de gener, del Govern Valencià, sobre concessió d'ajudes en matèria de turisme (DOGV 3.676, de 28 de gener del 2000). Si la Generalitat Valenciana aprovara al llarg de l'any 2001 alguna norma que establira modificacions o substituïra el que disposen les disposicions mencionades, aquestes o les noves normes serien d'aplicació directa.
  
Sis. Els incentius previstos en l'article tercer anterior seran totalment compatibles amb qualssevol altres de naturalesa oficial que el sol·licitant poguera obtindre per al mateix projecte, a condició que una vegada sumats a l'ajuda concedida a càrrec dels presents programes, no se superen els límits màxims establits observant les normes comunitàries sobre ajudes, i això sense perjudici de les incompatibilitats establides en l'apartat A núm. 1.6 i límits de l'apartat B, del citat article tercer.
  
Set. Igualment es fa constar que les ajudes descrites en l'apartat A), números 1 i 2 de l'article 3r anterior, estan cofinançades pel Fons Europeu de Desenvolupament Regional (FEDER).
  
Huit. Beneficiaris: amb caràcter general les empreses propietàries o explotadores d'establiments hotelers, apartaments turístics, establiments de restauració, campaments turístics, allotjaments rurals, bars, agències de viatges i empreses d'oferta turística complementària. Queden excloses associacions, fundacions, clubs esportius i la resta d'entitats públiques o privades sense ànim de lucre.
  
Article 5
  
Un. Per a l'avaluació dels programes d'actuació de l'Agència Valenciana del Turisme, ressenyats en els apartats A i B, de l'article tercer d'aquesta resolució, es constitueix una Comissió d'Avaluació amb la següent composició:
  
- El director de l'Àrea de Producte, que actuarà com a president.
  
- El cap del Servei d'Assistència Turística i Incentius, que actuarà com a vicepresident.
  
- El cap del Servei de Gestió Econòmica.
  
- El cap del Servei Jurídic.
  
- El cap del Servei Territorial de Turisme d'Alacant.
  
- El cap del Servei Territorial de Turisme de Castelló.
  
- El cap del Servei Territorial de Turisme de València.
  
- El cap de l'Oficina d'Administració Turística de Benidorm.
  
- Un tècnic del Servei d'Assistència Turística i Incentius, que actuarà com a secretari.
  
Dos. L'Agència Valenciana del Turisme, per si, o a través de qualssevol persones o entitats que designe, podrà, en tot moment, efectuar les actuacions de comprovació o verificació de la inversió o realització de l'actuació, sense perjudici d'altres actuacions inspectores o de comprovació que pogueren desenrotllar-se a instàncies de la Unió Europea o pel control financer de la Intervenció General de la Conselleria d'Economia i Hisenda de la Generalitat Valenciana, o altres organismes competents.
  
Tres. Amb la finalitat de facilitar la consecució dels fins i objectius de la present resolució, l'Agència Valenciana del Turisme podrà donar trasllat de les sol·licituds d'ajudes a altres programes o convocatòries d'ajudes.
  
Quatre. Els programes inclosos en l'apartat A, de l'article tercer, únicament atendran inversions en actius fixos nous relatius a infraestructura, i quedaran excloses aquelles que estiguen dirigides a funcions de manteniment o mera substitució.
  
Cinc. Els establiments que resulten beneficiaris d'una ajuda, en el marc dels programes inclosos en l'apartat A) de l'article tercer, hauran d'exhibir un distintiu en què es faça constar que el projecte ha sigut finançat parcialment per l'Agència Valenciana del Turisme. El text i les característiques del dit distintiu vindran normalitzats per la pròpia Agència.
  
Sis. Les inversions realitzades en el marc dels programes inclosos en l'apartat A) de l'article tercer hauran d'afectar-se almenys durant cinc anys al trànsit turístic.
  
Article 6
  
Un. Ajudes a municipis turístics derivades de la Llei 3/1998, de 21 de maig, de la Generalitat Valenciana, de Turisme de la Comunitat Valenciana, que arreplega els tipus de Conveni que podran subscriure's entre la Generalitat Valenciana i els municipis turístics, que podran ser de 3 tipus:
  
- Conveni per a la compensació financera.
  
- Conveni per a l'adaptació dels municipis turístics ?Pla Millor-
  
- Conveni per a la competitivitat i la comunicació.
  
1. Conveni per a la compensació financera.
  
Finalitat: Compensar l'esforç financer addicional realitzat pels ajuntaments dels municipis turístics en aquelles partides que sofresquen increments que no puguen ser costejats a través de tributs, i sempre que l'increment de les dites partides haja sigut generat pel caràcter turístic del municipi.
  
Les partides que es consideren per a aquest tipus de convenis són les següents:
  
a. Despeses derivades de la prestació dels serveis propis de les oficines d'informació turística, en els seus conceptes post-venda.
  
b. Manteniment i conservació de recursos turístics de tipus ecològic i mediambiental.
  
c. Manteniment i conservació de recursos turístics de tipus historicoartístic i cultural.
  
d. Policia i seguretat ciutadana.
  
e. Actuacions extraordinàries en matèria de neteja viària i del mobiliari urbà.
  
Beneficiaris: tots els ajuntaments declarats municipis turístics amb caràcter definitiu.
  
Termini de presentació de sol·licituds: abans del 30 de juny del 2001.
  
2. Conveni per a l'adaptació dels municipis turístics.
  
Pla Millor
  
Finalitat: finançar, conjuntament amb els municipis turístics, projectes que tinguen com a objectiu la millora d'espais d'ús turístic o dels serveis que tendeixen a configurar un producte turístic més competitiu i a comunicar la imatge d'una oferta de qualitat capaç de satisfer les exigències de la demanda respecte als aspectes i equipaments urbans i mediambientals que perseguesquen, a més la viabilitat i sostenibilitat del desenvolupament turístic.
  
Els projectes que a través d'aquest Pla pretenguen obtenir finançament subscrivint aquest tipus de conveni, hauran de ser d'acord amb:
  
- Conservació de recursos mediambientals.
  
- Recuperació de tradicionals factors culturals.
  
- Adequació del producte turístic a les exigències de la demanda per a fer-lo més competitiu.
  
- Viabilitat i evolució sostenible del sector turístic.
  
- Adequació a les directrius i estratègies dictades per l'Agència que afecten diferents espais turístics de la Comunitat Valenciana.
  
El Pla Marc inclou el finançament de 2 tipus de projectes:
  
1. Pla Detalls: xicotetes actuacions el pressupost de les quals no supere els 16 milions de pessetes.
  
2. Pla Imatge: grans projectes, el pressupost dels quals siga superior als 16 milions de pessetes.
  
Finançament:
  
El 50% dels projectes acollits al Pla Detalls. 1 anualitat pressupostària.
  
El 33% dels projectes acollits al Pla Imatge. Màxim de 3 anualitats.
  
Beneficiaris: tots els ajuntaments declarats definitivament municipis turístics que vagen a realitzar inversions en projectes de les característiques anteriorment citades.
  
Les corporacions sol·licitants de cofinançament acollint-se a aquest conveni hauran de tenir en compte la normativa europea vigent respecte d'això.
  
Termini de presentació de sol·licituds: abans del 31 de març del 2001.
  
3. Conveni per a la competitivitat i comunicació.
  
Finalitat: Promoció i comercialització del municipi a través de campanyes o accions realitzades fora de l'àmbit de la Comunitat Valenciana, que requeresquen l'adequat posicionament d'aquest en els seus corresponents mercats a fi de millorar la seua competitivitat.
  
Quantia de la Compensació: fins al 33% del cost de les campanyes o accions de promoció i comercialització.
  
Les corporacions sol·licitants de cofinançament acollint-se a aquest conveni hauran de tenir en compte la normativa europea vigent respecte d'això.
  
Termini de presentació de sol·licituds: abans del 31 d'octubre de l'any immediatament anterior al que es realitzen les campanyes i/o accions.
  
Article 7.
  
Un. Altres programes d'actuació de l'Agència, que comporten suport al sector turístic de diferent naturalesa als ressenyats en els articles anteriors són els següents:
  
A) Programa de senyalització d'entorns i rutes d'interés turístic singular.
  
Objectius: millorar la localització, identificació i interpretació de recursos turístics singulars en les destinacions de la Comunitat Valenciana, a través de la senyalització d'entorns i recorreguts d'interés turístic.
  
Beneficiaris: entitats locals (ajuntaments, patronats, mancomunitats i diputacions).
  
Descripció: aquest programa es dirigeix al suport de projectes de senyalització vertical orientativa i informativa en entorns d'interés singular: itineraris per paratges amb valor ecològic i natural, recorreguts urbans i periurbans d'interés, informació estàtica sobre monuments, platges i altres recursos turístics.
  
Documentació: juntament amb l'imprés de sol·licitud de col·laboració, les entitats locals hauran de presentar:
  
a) Acord del ple o de la Comissió de Govern de l'entitat local pel qual s'aprove l'execució del projecte de senyalització.
  
b) Un projecte de senyalització visat pels tècnics de l'entitat local, que incloga:
  
1. Estudis previs de continguts i disseny dels senyals, si els hi haguera.
  
2. Pla d'ubicacions.
  
3. Disseny i contingut unitari dels senyals: colors, format, llegendes, pictogrames, grafismes, logotips, etc.
  
4. Materials a utilitzar i sistema d'ancoratge.
  
5. Pressupost comercial total detallat sense IVA.
  
6. Calendari d'execució.
  
Es valoraran especialment aquells projectes que incloguen un pla de manteniment i/o de retirada d'elements obsolets.
  
El termini de presentació finalitzarà el 30 d'abril del 2001.
  
Aportació econòmica: L'Agència Valenciana del Turisme, en concepte de col·laboració econòmica per a l'execució dels projectes de senyalització, es farà càrrec del pagament del 50%, com a màxim, del cost, pressupostat sense IVA, corresponent als estudis previs de contingut i disseny i a la fabricació, subministrament i instal·lació dels elements, sense que l'ajuda puga sobrepassar els 3.000.000 PTA.
  
L'adjudicació de l'ajuda es regularà a través de la firma d'un conveni, el qual establirà les bases per a la transferència a l'Ajuntament de l'import corresponent a l'ajuda concedida, amb la justificació prèvia de la correcta execució del projecte.
  
La dita justificació haurà de ser presentada abans del dia 30 de novembre del 2001.
  
B) Programa de suport a la difusió de la marca turística de la Comunitat Valenciana.
  
Iniciativa recolzada: projectes orientats a l'edició de suports d'informació i comunicació de l'oferta turística de la Comunitat Valenciana.
  
Beneficiaris: entitats locals, associacions empresarials vinculades al sector turístic i empreses turístiques de la Comunitat Valenciana, degudament inscrites en els corresponents registres de l'Agència Valenciana del Turisme.
  
Quantia de l'ajuda: els projectes valorats positivament podran comptar amb una col·laboració econòmica d'un màxim del 25% del cost total de l'edició, sense superar les 250.000 pessetes (IVA inclòs) per suport.
  
L'aportació econòmica de l'Agència Valenciana del Turisme per sol·licitant no superarà en cap cas 1.000.000 pessetes (IVA inclòs) en el cas d'entitats locals (ajuntaments, mancomunitats i diputacions) i de 500.000 pessetes (IVA inclòs) en el cas d'empreses i associacions turístiques.
  
Perquè la col·laboració econòmica puga fer-se efectiva, l'edició haurà d'incloure en la coberta la marca turística Comunitat Valenciana, facilitada pels tècnics de l'Agència Valenciana del Turisme.
  
Així mateix, l'edició haurà d'incloure l'any de publicació del material (2001).
  
El termini per a la presentació de sol·licituds finalitzarà el 30 d'abril del 2001.
  
Documentació: juntament amb l'imprés de sol·licitud de col·laboració, haurà de presentar-se, pressupost i característiques tècniques de l'edició, maqueta definitiva; i en el cas d'entitats locals, certificat de l'acord pel qual s'aprove l'execució del projecte; i en el cas d'empreses, grups d'empreses, associacions, escriptura de constitució o estatuts, apoderaments, etc.
  
C) Programa de suport a accions de difusió d'esdeveniments de caràcter turístic de la Comunitat Valenciana.
  
Iniciativa recolzada: organització d'actuacions promocionals i esdeveniments de caràcter turístic que tinguen lloc a la Comunitat Valenciana i que constituesquen un vehicle a la promoció d'una destinació o producte turístic.
  
Beneficiaris: entitats locals, empreses grups d'empreses i associacions sectorials relacionades amb el sector turístic.
  
Quantia de l'ajuda: l'import màxim de col·laboració econòmica serà fins al 50% de les despeses de difusió i publicitat amb un límit màxim d'1.000.000 pessetes (6.010,12 euros), IVA inclòs, per actuació. Tal difusió i publicitat haurà d'incloure la marca turística Comunitat Valenciana.
  
Termini de presentació de sol·licituds: fins el 31 de maig del 2001.
  
Documentació: juntament amb l'imprés de sol·licitud de col·laboració, haurà de presentar-se, definició, objectius i dates de celebració de l'esdeveniment, pressupost i esbossos dels suports de difusió de l'esdeveniment; i en el cas d'entitats locals, certificat de l'acord pel qual s'aprove l'execució del projecte; i en el cas d'empreses, grups d'empreses, associacions, escriptura de constitució o estatuts, apoderaments, etc.
  
D) Programa de Beques.
  
Iniciativa recolzada: la realització de pràctiques professionals en matèria de turisme. La quantia, característiques i termini per a la presentació de sol·licituds per al programa de beques s'ajustarà al que estableix la seua convocatòria específica, que es publicarà en el DOGV, d'acord amb la normativa aplicable en la matèria.
  
E) Premis Turisme als projectes i tesines de fi de carrera i treballs de fi de curs relatius a turisme, de màsters, postgraus o cursos d'especialització.
  
Objecte: l'objecte del premi és la promoció dels projectes i tesines final de carrera d'investigació bàsica o aplicada i de desenrotllament tecnològic portats a terme per joves universitaris en el camp de l'activitat turística.
  
Camps d'interés: podran ser aptes per a l'opció d'aquest premi els treballs desenvolupats per escrit, fonamentalment aplicables a projectes empresarials concrets o de desenvolupament tecnològic aplicat a l'activitat turística, com ara el desenvolupament de nous productes, aplicació de les noves tecnologies de la informació a la comercialització turística, projectes arquitectònics o d'enginyeria turística de caràcter singular, metodologies de planificació d'espais turístics, qualitat de servei, gestió mediambiental en empreses i destinacions turístiques, i altres.
  
Els premis es convoquen anualment per Resolució publicada en el DOGV, en la qual figuraran les bases d'aquests.
  
Article 8
  
Els programes d'actuació que inclouen ajudes directes, com a transferències genèriques, per a l'exercici 2001, estan dotats pressupostàriament de la següent forma:
  
Capítol IV: 19.684.904 pessetes, (273.460,51euros).
  
Capítol VII: 961.025.149 pessetes, (3.726.275,05 euros).
  
1. La concessió de les ajudes previstes en esta resolució, estarà condicionada a l'existència de consignació pressupostària adequada i suficient per a això, en els pressupostos de l'Agència Valenciana del Turisme, per a l'exercici 2001.
  
2. Aquestes dotacions podran veure's afectades per les modificacions pressupostàries que al llarg de l'exercici es puguen produir.
  
Article 9
  
1. Amb relació a la gestió dels pagaments anticipats que, amb caràcter excepcional i prèvia consideració de les singularitats de cada cas, l'Agència, en l'execució dels programes d'actuació que comporten ajudes, subvencions i altres formes de finançament, puga tramitar, s'atendrà el que estableix l'article 47 bis. del Text Refós de la Llei d'Hisenda Pública de la Generalitat Valenciana de 26 de juny de 1991, segons l'última redacció donada per la Llei 9/1999, de 30 de desembre, de Mesures Fiscals, de Gestió Administrativa i Financera, i d'Organització de la Generalitat Valenciana.
  
2. En el cas que les inversions s'efectuen per mitjà d'un contracte d'arrendament financer (lísing), l'opció de compra haurà d'haver sigut efectuada amb anterioritat al pagament de la subvenció. No obstant això, podrà efectuar-se el pagament sempre que pendent l'exercici de l'opció, es finance per mitjà d'aval bancari l'import total subvencionat que quedarà subjecte a l'exercici de la dita opció, podent executar-se l'aval en el cas que arribat el moment de l'opció, el beneficiari no acreditara haver exercit dins del termini que s'assenyale en la resolució d'atorgament de l'ajuda.
  
Article 10
  
La descripció detallada dels programes, així com l'especificació de les condicions d'accés, termini, documentació a presentar, lloc de presentació de sol·licituds, etc. estaran a disposició dels interessats en l'Agència Valenciana del Turisme, avinguda d'Aragó, 30 de València, en els serveis territorials de Turisme d'Alacant (c/ Churruca, 30,) Castelló de la Plana (Alcalde Tárrega, 12), València (pl. Alfons el Magnànim, núm.15) i en l'Oficina d'Administració Turística de Benidorm (c/ Joan Fuster Saragossa, núm. 2, Edif. Aquarium 1r).